JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Tänastes uudistes domineerivad Gaza sündmused
2. mail mälestati holokaustiohvreid
Iisraeli rahvaarv ületas üheksa miljonit
Vaid paar päeva pärast holokaustiohvrite mälestuspäeva
alustasid Gazat valitsevad terrori- rühmitused Hamas ja Islamidžihaad
massiivset raketirünnakut Iisraeli pihta.
Kõik algas reedel, 3. mail, kui Hamasi snaiprid avasid tule
Iisraeli armee sõdurite pihta ja haavasid neist kaht.
Üks neist sai tõsiselt viga, kuid tema elu pole ohus.
Iisraeli armee tankid ja helikopterid ründasid mitut Hamasi rajatist Gazas,
hävitades raketiplatvorme ja kütuseladusid.
Laupäeval alustas Hamas massiivseid rünnakuid,
tulistades Iisraeli üle 300 raketi, granaadi ja lühimaaraketi,
millest üks tappis Kiryat Gati kibutsis 80-aastase naise.
Iisrael vastas nagu tavaliselt jõuliste rünnakutega,
mis hiljem, pühapäeva ööseks,
laienesid peaaegu täieulatuslikuks sõjaks.
Pühapäeva õhtuks olid Hamas ja Islamidžihaad tulistanud
ca 700 raketti,
millest Iisraeli õhutõrje hävitas ca 240.
Iisrael hävitas omakorda Gazas üle 350 tähtsa Hamasi baasi.
Inimohvreid on seni Iisraeli pool neli ja Hamasi militantide seas 25.
Egiptuse juhtimisel peeti vaherahukõnelusi,
mis vägivalda mõnevõrra leevendasid.
Miks Hamas äkitselt selliseid rünnakuid alustas,
pole veel selgunud. Nende stampväljend okupatsioonist
ei anna õiget pilti ei põhjustest ega tagajärgedest.
Võimalik, et üheks põhjuseks on moslemite paastukuu ramadaan.
Teiseks on pakutud Iisraelis peetavat Eurovisiooni lauluvõistlust,
mis ei sobivat islami mentaliteediga. Kolmandaks peetakse võimalust,
et Hamas püüab endiselt mõjutada Iisraeli valitsuse moodustamist
ning Netanyahu kõrvaldamist valitsuse moodustaja rollist.
Hamasi esindaja Sami Abu Shoukri sõnul alustati rünnakuid seepärast,
et sundida Iisraeli tunnistama
Hamasi ja kõigi palestiinlaste nõudmisi õigustatuiks
ning et lõpeks illegaalne okupatsioon.
Abu Shoukri sõnul on seekordne raund läbi,
kuid vastupanu jätkub üha laiemalt.
Järgmisteks sihtmärkideks saavad Tel Aviv, Ben Gurioni lennuväli
ja edasi põhjapoolsed linnad kuni Haifani välja.
Reedel alanud, sõjasarnane konflikt Hamasi ja Iisraeli vahel,
lõppes esmaspäeval Egiptuse vahendatud relvarahuga,
mitte vaherahu ega rahulepinguga.
Peaminister Netanyahu juhitud julgeolekukabinet teatas,
et Gaza olukord pole sugugi möödas
ning selle lõpetamine nõuab kannatlikkust
ja pidevat olukorra analüüsimist.
Relvarahu väljakuulutamine lähtus pigem Hamasi poolt
ja Iisrael pole seda ametlikult tunnustanud.
Nende armeel on püsiv korraldus
reageerida Iisraeli-vastasele vägivallale,
nii et kui see lõpeb, peatab ka armee vasturünnakud.
Eelmine nädal tähistati Iisraelis
ka langenud sõdurite ja terroriohvrite mälestuspäeva.
Sellega seoses teatab Iisraeli armee alati vastavate ohvrite arvud.
Mullu, 2018. a hukkus teenistuses 56 Iisraeli armee sõdurit,
lisaks neile ka 9 tsiviilelanikku.
Kokku on sõja ja terrorismi ohvreid 24 741,
kelle mälestuspäeva ehk Yom Zicharoni
tähistati alates 7. mai õhtust.
Ka teine, Iisraelis veelgi tähtsam mälestuspäev sattus maisse,
kuu teisele kuupäevale,
kui tähistati holokaustiohvrite mälestuspäeva.
Kõikides linnades ja külades kõlasid kell 12 õhuhäiresireenid, peatus liiklus
ning inimesed väljusid autodest ja vaikisid minutiks,
et austada natsiaja ohvrite mälestust.
Auschwitzis korraldatud mälestusmarsil
oli veidi üle 10 000 osaleja.
Mälestuskõnes mainis juudi organisatsioonide juht Isaac Herzog,
et tänases Euroopas
on taas murettekitaval määral uut antisemitismi tekkinud.
Samal üritusel kõnelenud USA Iisraeli suursaadik David Friedman
mainis samuti, et 70 aasta eest selja taha jäetul
ei tohi olla enam ruumi uuesti esile kerkida.
Üks USA suurimaid päevalehti New York Times
avaldas piltidega aritkli, kus pilgatakse avalikult
nii USA presidenti kui Iisraeli peaministrit.
Pildil hoiab päikeseprillide ja pead katva kipaga president Trump
jalutusrihma otsas peaminister Netanyahut,
keda kujutatakse taksikoerana, Taaveti täht kaelas.
"Sellised sihilikult solvavad karikatuurid
olid tüüpilised natsiaegadel,
kuid nende esinemine tsiviliseeritud nüüdisajal
on midagi, mida ei tohi kuidagi sallida.
Need üksnes näitavad, et New York Times'i toimetuses
on liigutud nende sallimatuse aegade poole,
mida arvasime Läänes möödas olevat."
Nii rääkis tuntud USA professor ja teadlane Alan Dershowitz
oma vastuartiklis ajalehele.
"Selliseid avaldati kunagi ajalehes Der Sturmer,
kuid näib, et New York Times on siirdunud ajaloos valesse ajajärku,"
mainis professor Dershowitz.
Ajaleht avaldas hiljem vabanduse.
Nagu alati Iseseisvuspäeva ajal, mis oli käesoleval nädalal, 7. mail,
avaldas Iisraeli Statistikaamet värsked andmed rahvastiku kohta,
sh ka prognoosi järgmiseks 30 aastaks.
Esmakordselt uue iseseisva Iisraeli riigi ajaloos
ületas rahvaarv 9 miljoni piiri.
Seda küll ainult 21 000 inimese võrra,
kuid kasv võrreldes eelmise aastaga oli siiski kaks protsenti.
Juudiusku on neist 6,697 miljonit
ehk 74,2 protsenti rahvastikust.
Samuti teatas Statistikaamet,
et ca 45 % kogu maailma juutidest elab juba Iisraelis.
Araablasi oli ca 1,89 miljonit ehk ca 21 protsenti.
Ülejäänud 434 000 on kristlased
või teistest rahvusrühmadest.
Riigis sündinud juutide ehk sabrade hulk
on nüüd juba 75 % kõigist maa juutidest,
teatas Statistikaamet.
Ameti hinnangul ületab Iisraeli rahvaarv 15 miljoni piiri,
kui Iisrael tähistab 2048. a 100. iseseisvuspäeva.
Kasvutempo on olnud üsna suur,
sest riigi rajamise ajal, 1948. a,
elas maal kokku vaid veidi üle 800 000 inimese.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee